**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. április 23-án tartandó rendes képviselő-testületi ülésére**

Az előterjesztés tárgya: **Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló önkormányzati rendelet megalkotásáról**

Melléklet: -

Az előterjesztés előadója: Dr. Kovács János jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/6856-1/2025

.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pont |
| Szociális és Humán Bizottság | Szmsz 5. melléklet 1.10. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2025. április 17.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló önkormányzati rendelet megalkotásáról**

**Tisztelt Képviselő-testület!**

Az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló rendelet 2010-ben került megalkotásra. A rendeletet többször módosította a testület, azonban átfogó felülvizsgálatára nem került sor. A rendelet megalkotása óta eltelt 15 év alatt számos olyan változás következett be városunk életében, melyek kihatással vannak a hatályos kitüntetési rendeletre is.

A gyakorlati tapasztalatok azt mutatják, hogy az önkormányzat által adományozható díjakról és kitüntetésekről szóló jelenlegi szabályozásunk túl részletekbe menő, életszerűtlenül merev, meghaladott szabályokat tartalmaz. A díjak odaítélése során ugyanis számos olyan körülmény merülhet fel, mely a jogalkalmazó részéről rugalmasságot igényelne, azonban a jelenlegi szabályok nem, vagy alig teszik azt lehetővé. A jelenleg hatályos eljárásrend megakadályozza, megnehezíti rendeltetésének betöltését, ezért annak hatályon kívül helyezését és új rendelet megalkotását javaslom.

A rendelet megalkotására Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24.§ (9) bekezdése ad felhatalmazást az alábbiak szerint:

„ (9) Felhatalmazást kap a helyi önkormányzat képviselő-testülete, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát.”

A rendelet megalkotására a feladatkört az Alaptörvény 32. cikk (1) bekezdés i) pontja határozza meg, mely alapján:

„(1) A helyi önkormányzat a helyi közügyek intézése körében törvény keretei között

…

1. önkormányzati jelképeket alkothat, helyi kitüntetéseket és elismerő címeket alapíthat;”

Általánosságban elmondható, hogy a képviselő-testület által adományozható kitüntető díjak közül néhány megszüntetésre kerül. Ennek oka, hogy számos díjra évek óta egyáltalán nem érkezett javaslat, valamint egyes díjak odaítélésének feltételeiben olyan kritériumok kerültek a korábbi években meghatározásra, melyek az önkormányzat megváltozott intézményrendszere, az oktatási intézmények fenntartói jogának elkerülése miatt már nem életszerűek.

A díjak átadásával kapcsolatosan a kialakult gyakorlat eredetileg az volt, hogy állami vagy városi ünnepségeken kerültek a díjak átadásra. Időközben a rendelet módosításai folytán lehetőség volt arra, hogy akár egy képviselő-testületi ülésen is átadásra kerülhessen a kitüntető díj. A díjak átadásának időpontjai továbbra is főszabály szerint az állami vagy városi ünnepségek, események maradnak: Városnapi ünnepség, Március 15. napja alkalmából tartandó ünnepség, Augusztus 20. napja alkalmából tartamadó ünnepség.

Kivételesen indokolt esetben, amennyiben a kitüntető díj egyedisége megkívánja, annak átadására egyéb rendezvényen is sor kerülhet. Mindezek miatt az egyes díjak esetében nem kerül konkrétan meghatározásra, hogy milyen ünnepségen kerül átadásra, illetve, hogy milyen határidőig kell a javaslatokat benyújtani. Ez alól kivétel a „Vasvári Pál” Gyermekdíj, mely továbbra is az oktatási intézmény tanévzárói, ballagási ünnepségén kerül átadásra.

A kitüntető díjakkal kapcsolatban a város lakosságát is tájékoztatni fogjuk, több fórumon is felhívjuk majd a figyelmet a javaslattételi lehetőségre (Vasvári Hírmondó, önkormányzat honlapja).

A jelenlegi szabályozás értelmében egyes díjak évente, más díjak kettő-, három- vagy ötévente kerülhetnek átadásra. A díjak átadási gyakoriságának ilyen típusú meghatározása nagyban korlátozza azok adományozását, nehézkes a nyomon követése, ellehetetleníti azt a célt, hogy a kitüntetésre okot adó, azt megalapozó tevékenységet rövid időn belül kövesse annak elismerése a díj átadásával. Mindezek miatt az egyes díjak odaítélésére az új rendelet évente ad lehetőséget és a kitüntetettek létszáma sem kerül korlátozásra.

Az új rendelet alapján az önkormányzat az alábbi címet és díjakat adományozhatja:

a) „Tiszavasvári Város Díszpolgára” Cím,

b) „Tiszavasvári Városért” Kitüntető Díj,

c) „Vasvári Pál” Ifjúsági Díj,

d) „Vasvári Pál” Gyermekdíj,

e) „Kiváló Sporttevékenységért” Kitüntető Díj,

f) „Kabay János” Vállalkozói Díj

Az önkormányzat által adományozható címen és díjakon kívül a hatályos rendelet lehetőséget biztosít a polgármesternek arra, hogy Tiszavasvári város történelmi múltjának ápolása területén, valamint a város hírnevének bármely területén történő növelése érdekében kifejtett tevékenységért, vagy esetileg a város olyan vendégének, aki nemzetközileg, vagy a nemzeten belül elismert, kiemelkedő személyiség, ,,Vasvári Pál” Kitüntető Díjat adományozzon, melyet

alkalomhoz nem kötötten, magánszemélyek részére lehet adnia.

A „Vasvári Pál” Kitüntető Díj mellett javaslom, hogy a polgármester „Bonum Publicum” Kitüntető Díjat adományozhasson. Ez a díj, a köz érdekében kifejtett tevékenysége érdekében az önkormányzat intézményeiben, gazdasági társaságában, a város illetékességi területén működő oktatási, egészségügyi, kulturális, szociális, rendvédelmi szerveknél dolgozó munkavállaló részére adható, függetlenül annak foglalkoztatási jogviszonyára. A díj adományozására vonatkozóan javaslatot nyújthat be a jegyző, az önkormányzati képviselők, valamint a testület állandó bizottságainak tagjai.

A kitüntető címmel, díjjal emléklap vagy gravírozott emléktárgy jár. Az emléklap A/4-es méretben kerül elkészítésre és a díjhoz méltó keretbe helyezve kerül átadásra a díjazott részére. A bronzból készült emlékplakettek már nem állnak rendelkezésre az önkormányzatnál, az azokat készítő művész elhunyt, így az emlékplakettek helyett más, üveg vagy kristály anyagú, gravírozással ellátott emléktárgy kerülne átadásra, mely nem egy konkrét művész által készül, így annak beszerzése évek múltán sem okoz nehézséget.

A hatályos rendelet értelmében a kitüntetésekkel tárgyjutalom jár, melynek bruttó összegeként a köztisztviselői illetményalap került meghatározásra, gyermekdíj esetén a köztisztviselői illetményalap 50%-ának megfelelő összegű tárgyjutalmat kapott a kitüntetett. A gyakorlat szerint tárgyjutalom alatt valamilyen vásárlási utalvány került átadásra a kitüntetett részére. Az új rendelet alapján a díjjal járó tárgyjutalom tekintetében a képviselő-testület dönt az adott díj odaítélésénél. A „Vasvári Pál” Gyermekdíj esetben 20.000,-Ft értékű könyv utalvány kerül átadásra.

Az új rendelet tartalmazza az önkormányzat címerének és zászlajának használatára vonatkozó szabályozást is, melyben a jelenleg hatályoshoz képest nincs módosítás.

A rendelet 2025. június 1. napjától lép hatályba.

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

A letisztult és átlátható szabályozás várhatóan pozitívan érinti a javaslattevők körét.

**1.2. gazdasági hatása:**

A módosítás gazdasági hatása nem várható.

**1.3. költségvetési hatása:**

A módosításnak van várhatóan többlet költségvetési hatása nincs.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

Nem jelent többletfeladatot az önkormányzati ügyintézés előkészítő folyamatában.

**4.A jogszabály megalkotásának szükségessége, a jogalkotás elmaradásának várható következményei:**

Nincs törvényességi következménye.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A pénzügyi feltételek rendelkezésre állnak.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2025. április 17.

**Dr. Kovács János**

**jegyző**

**Tiszavasvári Város Önkormányzata Képviselő-testületének ../2025. (…..) önkormányzati rendelete**

**az önkormányzat által adományozható kitüntetésekről és díjakról, valamint az önkormányzat címerének és zászlajának használatáról**

[1] Tiszavasvári Város Önkormányzata Képviselő-testülete felismerve a korábbi szabályozás nehézségeit és hiányosságait, az önkormányzat által adományozható díjak odaítélésének, méltó és megfelelő szabályainak kidolgozására e rendeletet alkotja.

[2] Tiszavasvári Város Önkormányzata Képviselő-testülete Magyarország címerének és zászlójának használatáról, valamint állami kitüntetéseiről szóló 2011. évi CCII. törvény 24.§ (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 5/2025. (IV.1.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének, valamint Tiszavasvári Város Önkormányzata Képviselő-testülete szervezeti és működési szabályzatáról szóló 5/2025. (IV.1.) önkormányzati rendelet 5. melléklet 1.10. pontja által biztosított véleményezési jogkörében eljáró Szociális és Humán Bizottság véleményének kikérésével a következőket rendeli el:

**I. Fejezet**

**Általános rendelkezések**

1. **Az önkormányzat által adományozható kitüntető cím és kitüntető díjak**

1. § Tiszavasvári Város Önkormányzata címet és díjakat adományoz az alábbiak szerint:

a) „Tiszavasvári Város Díszpolgára” Cím,

b) „Tiszavasvári Városért” Kitüntető Díj,

c) „Vasvári Pál” Ifjúsági Díj,

d) „Vasvári Pál” Gyermekdíj,

e) „Kiváló Sporttevékenységért” Kitüntető Díj,

f) „Kabay János” Vállalkozói Díj

2. § (1) A 14.§ és 15.§-ban meghatározott kitüntető díjak kivételével kitüntető cím, illetve díj adományozására javaslatot tehet:

a) a Képviselő-testület tagja,

b) a város közintézménye,

c) Tiszavasvári székhellyel bejegyzett civil szervezet,

d) bármely természetes és jogi személy.

(2) A javaslattétel lehetőségéről a város lakosságát a helyi média útján kell tájékoztatni.

(3) A javaslatokat írásban kell benyújtani a polgármesterhez az 1. melléklet szerint meghatározott tartalommal. A javaslatokat - a 11.§-ban meghatározott kitüntető díj kivételével - az egyes díjak esetében úgy kell benyújtani, hogy megfelelő idő álljon rendelkezésre a javaslatok képviselő-testület elé történő terjesztéséhez, a döntés meghozatalához és a kitüntető díj előkészítéséhez.

(4) A kitüntető címre, kitüntető díjakra érkezett javaslatokat a polgármester terjeszti a Képviselő-testület elé.

(5) A kitüntető címre, kitüntető díjakra vonatkozó valamennyi javaslatot a képviselő-testület állandó bizottságai véleményezik.

**2. Az adományozás rendje**

3. § (1) A címet és kitüntetéseket a jelen rendelet [8.§-16.§](https://or.njt.hu/eli/732462/r/2010/34#SZ7)-ában meghatározottak szerint kell átadni.

(2) Ha a kitüntetésben közösség vagy csapat részesül, annak minden tagja megkapja a kitüntetéssel járó oklevelet.

(3) Azonos kitüntetést ugyanaz a személy többször nem kaphat. Ugyanazon személynek, szervezetnek újabb díj adományozására csak olyan kiemelkedő tevékenység alapján tehető javaslat, amelyet a korábban adományozott díj elnyerése óta végzett.

(4) Kitüntetett személy vagy kollektíva egymást követő esztendőben nem részesülhet kitüntetésben.

(5) A kitüntetéseket – a képviselő-testület döntésének megfelelően - a Polgármesteri Hivatal készíti elő, és gondoskodik a kitüntetésekkel járó kedvezmények biztosításáról.

**3. A kitüntetések átadása**

4. § (1) A kitüntető díj átadásának tényét emléklapon kell megörökíteni, míg a kitüntető címhez díszoklevél jár. Az elismerést tanúsító emléklapot, díszoklevelet a polgármester és a jegyző írja alá.

(2) Az emléklapot díszes kivitelezésben kell elkészíteni és az alábbi adatokat kell tartalmaznia:

a) az adományozó megjelölését,

b) az adományozott nevét, foglalkozását,

c) az adományozás jogcímét,

d) az adományozás keltét,

e) a polgármester és a jegyző aláírását,

f) az önkormányzat bélyegzőjét.

(3) A kitüntető címet, díjakat – a 11.§-ban meghatározott kitüntető díj kivételével - a polgármester által kijelölt kiemelt városi rendezvényen, ünnepélyes keretek között, a polgármester - akadályoztatása esetén az általa kijelölt személy - jogosult átadni. Kivételesen indokolt esetben, amennyiben a kitüntető díj egyedisége megkívánja, annak átadására a polgármester által meghatározott egyéb rendezvényen is sor kerülhet.

**4. A kitüntetett személy nevének közzététele és a kitüntetések pénzügyi fedezete**

5. § (1) A kitüntetett személyek és kollektívák névsorát, valamint az érdem odaítélésének időpontját a város közéleti havilapjában, a helyi televízió műsorában és az önkormányzat internetes honlapján közzé kell tenni, és gondoskodni kell az esemény megfelelő dokumentálásáról és archiválásáról.

(2) „Tiszavasvári Város Díszpolgára” Kitüntető Cím odaítélésének időpontját és a kitüntetettek nevét az erre a célra rendszeresített Díszpolgári névkönyvben rögzíteni kell. A bejegyzésről a testületi határozat alapján a jegyző gondoskodik.

6. § A kitüntetésekhez járó tárgyjutalmak fedezetét az éves költségvetési rendeletben - az adható kitüntetések számának figyelembevételével - kell meghatározni.

**5. A kitüntető cím, kitüntető díjak visszavonása**

7. § (1) A kitüntető címet és a kitüntető díjat vissza lehet vonni attól, aki viselésére méltatlanná, érdemtelenné vált. Érdemtelennek kell tekinteni különösen azt, akit a bíróság jogerősen elítélt, vagy aki a kitüntetés megszerzésében erkölcstelenül járt el.

(2) A visszavonásra a 2. § (1) bekezdésében meghatározottak tehetnek javaslatot.

(3) A kitüntető cím, kitüntető díj visszavonásáról – a képviselő-testület határozata alapján – a polgármester gondoskodik.

**II. Fejezet**

**Az egyes kitüntető címre és díjakra vonatkozó szabályok**

**6. „Tiszavasvári Város Díszpolgára” Kitüntető Cím**

8. § (1) A Képviselő-testület Tiszavasvári város és lakossága érdekében, a város fejlődésének, felemelkedésének előmozdítására kifejtett tevékenység, életmű, vagy rendkívüli teljesítmény elismeréseképpen „Tiszavasvári Város Díszpolgára” Kitüntető Címet adományozhatja.

(2) „Tiszavasvári Város Díszpolgára” Kitüntető Cím az (1) bekezdésben meghatározott kivételes tevékenység elismeréséért évente adományozható egy vagy több magánszemély részére.

(3) A kitüntető címmel járó tárgyjutalom tekintetében a cím odaítélésével egyidejűleg a képviselő-testület dönt.

(4) A kitüntető címben részesülő személyt az önkormányzat által szervezett valamennyi ünnepségre és rendezvényre meg kell hívni.

(5) A díszpolgári címet díszes kivitelezésű oklevélbe kell foglalni, mely tartalmazza:

a) az adományozó megjelölését,

b) az adományozott nevét, lakcímét, foglalkozását,

c) az adományozás jogcímét,

d) az adományozás keltét,

e) a polgármester és a jegyző aláírását,

f) az önkormányzat bélyegzőjét.

**7. „Tiszavasvári Városért” Kitüntető Díj**

9. § (1) A Képviselő-testület a díjat évente Tiszavasvári város közéletében vagy a várospolitikában huzamosabb időn át kiemelkedő tevékenységet végző egy vagy több magánszemély vagy egy kollektíva részére adományozhatja.

(2) A „Tiszavasvári Városért” Kitüntető Díjjal járó tárgyjutalom tekintetében a kitüntető díj odaítélésével egyidejűleg a képviselő-testület dönt.

**8. „Vasvári Pál” Ifjúsági Díj**

10. § (1) A Képviselő-testület ifjúsági kategóriában a közösségért, bármely területen végzett kiemelkedő tevékenységért, vagy sportban, kultúrában, egészségügyben, közéletben elért kiemelkedő egyéni teljesítményért a „Vasvári Pál” Ifjúsági Díjat adományozhatja, az általános iskolai tanulmányait befejezett fiatal részére, legfeljebb 30 éves ifjú számára. A „Vasvári Pál” Ifjúsági Díj évente adományozható egy vagy több magánszemély részére.

(2) A „Vasvári Pál” Ifjúsági Díjjal járó tárgyjutalom tekintetében a kitüntető díj odaítélésével egyidejűleg a képviselő-testület dönt**.**

**9. „Vasvári Pál” Gyermekdíj**

11. § (1) A Képviselő-testület a tiszavasvári alapfokú oktatási intézményben tanuló, egy vagy több 12 életévét betöltött diák részére, aki tanulmányi eredményével, közösségi munkájával kiemelkedik társai közül, vagy aki a korosztálya részére szervezett megyei, országos versenyeken kimagasló teljesítményt nyújtott, vagy a meghirdetett pályázatokon eredményesen szerepelt „Vasvári Pál” Gyermekdíjat adományozhat.

(2) A gyermekdíjra a javaslatok benyújtási határideje az adományozás évének április 30-ig terjedő időszaka.

(3) A gyermekdíj átadására minden évben azon alapfokú oktatási intézmény tanévzáró vagy ballagási ünnepségén kerül sor, amelynek a kitüntetett a tanulója.

(4) A gyermekdíjjal bruttó 20.000,-Ft összegű könyvutalvány jár.

**10**. **„Kiváló Sporttevékenységért” Kitüntető Díj**

12. § (1) A Képviselő-testület „Kiváló Sporttevékenységért” Kitüntető Díjat adományozhat személynek vagy csapatnak kiemelkedő sportteljesítményért, a város testnevelési és sportmozgalmában kifejtett sportmunkáért, sportolók eredményes felkészítéséért, vagy a testnevelés és sporttudomány terén kimagasló szakmai, hivatásbeli tevékenységük során végzett kiemelkedő munkáért.

(2) A “Kiváló Sporttevékenységéért” Kitüntető Díj évente a sportág bajnokságának befejezése után vagy az elért kiváló eredményre tekintettel egyéni sportolók, csapat részére, illetve kiemelkedő sportmunkát és sporttevékenységet végző egy vagy több magánszemély részére adományozható. A kitüntető díj adományozására évente egy alkalommal kerül sor.

(3) A „Kiváló Sporttevékenységért” Kitüntető Díjjal járó tárgyjutalom tekintetében a kitüntető díj odaítélésével egyidejűleg a képviselő-testület dönt.

**11. „Kabay János” Vállalkozói Díj**

13. § (1) A Képviselő-testület a díjat Tiszavasvári Város gazdaságának fejlesztésében, gazdasági érdekeinek előmozdításában, a város ismertségének növelésében, valamint munkahelyek teremtésében tárgyévben kiemelkedő jelentőségű tevékenységet folytató vállalkozásnak adományozhatja.

(2) A kitüntető díjban csak működő vállalkozás részesülhet, posztumusz kitüntető díj adományozására nincs lehetőség.

(3) A kitüntető díj évente egy alkalommal, egy vállalkozás részére adományozható.

(4) A kitüntető díjjal járó tárgyjutalom tekintetében a kitüntető díj odaítélésével egyidejűleg a képviselő-testület dönt.

**12. „Vasvári Pál” Kitüntető Díj**

14. § (1) A polgármester Tiszavasvári város történelmi múltjának ápolása területén, valamint a város hírnevének bármely területén történő növelése érdekében kifejtett tevékenységért, vagy esetileg a város olyan vendégének, aki nemzetközileg, vagy a nemzeten belül elismert, kiemelkedő személyiség, ,,Vasvári Pál” Kitüntető Díjat adományozhat.

(2) A ,,Vasvári Pál” Kitüntető Díj alkalomhoz nem kötötten, magánszemélyek részére adományozható.

**13.”Bonum Publicum” Kitüntető Díj**

15.§ (1) A polgármester

a) az önkormányzat intézményeiben,

b) az önkormányzat tulajdonában álló gazdasági társaságban,

c) a város illetékességi területén működő rendvédelmi szerveknél,

d) a város illetékességi területén működő oktatási, szociális, kulturális, egészségügyi szerveknél dolgozó munkavállaló részére – függetlenül annak foglalkoztatási jogviszonyára - aki munkáját kimagasló színvonalon, elhivatottan, példamutató szorgalommal közmegelégedésre végzi „Bonum Publicum” Kitüntető Díjat adományozhat.

(2) A „Bonum Publicum” Kitüntető Díjra a javaslatokat e rendelet 1. melléklete szerinti tartalommal kell benyújtani. Javaslatot nyújthat be a

a) jegyző,

b) képviselő-testület tagja,

c) képviselő-testület állandó bizottságainak tagja.

(3) A beérkezett javaslatokról a jegyző véleményező javaslata alapján a polgármester dönt.

(4) A „Bonum Publicum” Kitüntető Díj alkalomhoz nem kötötten kerül átadásra, évente egy vagy több magánszemély részére.

**14. Posztumusz cím és díj adományozásának rendje**

16. § (1) "Tiszavasvári Város Díszpolgára" kitüntető cím és a kitüntető díjak – kivéve a „Kabay János” Vállalkozói Díj - posztumusz címként és díjként is adományozhatók. A posztumusz cím és díj adományozásáról a Képviselő-testület minden esetben külön határozattal dönt. A határozatban a személy megnevezése mellett szerepelnie kell ez elhunyt személy munkásságát és életútját méltató szakasznak is.

(2) A posztumusz adományozott címmel, díjjal anyagi elismerés csak a Képviselő-testület külön erre irányuló döntése alapján jár. Az adományozás tényét díszoklevélben kell megörökíteni.

(3) A posztumusz kitüntető cím, díj átvételére a kitüntetett özvegye, illetve a Polgári Törvénykönyv rendelkezései szerinti közeli hozzátartozó (az ott szereplő sorrend szerint) jogosult.

**III. Fejezet**

**Az önkormányzat címerének és zászlajának használata**

**15. A helyi címer és zászló használata**

17. § (1) A város címerét kizárólag, mint a városra utaló és díszítő jelképet lehet használni. A címer a jogszabályokban foglalt egyes hatósági tevékenység vagy egyéb eljárás során is használható, alkalmazható.

(2) A város címere - engedély nélkül - utaló és díszítő jelképként az alábbi esetekben használható és alkalmazható:

a) a Városháza, a Tiszavasvári Város Önkormányzata és szervei, intézményei épületein és tanácskozótermeiben, gépjárművein,

b) az Önkormányzat, annak bizottságai, vagy a Polgármesteri Hivatal által kiadott kiadványokon,

c) az Önkormányzat, a Polgármester által kiadott díszokleveleken, emléklapokon, emlékplaketteken, jelvényeken, valamint az Önkormányzat által adományozott kitüntetéseken,

d) Tiszavasvári Város Önkormányzata ünnepi rendezvényein,

e) Tiszavasvári Város Önkormányzata Képviselő-testületének állandó bizottságai, a polgármester, az alpolgármester, a városi képviselők, a jegyző, az aljegyző, az egyes hivatali egységek és vezetőik részére készített levélpapíron, a bizottságok és a Polgármesteri Hivatal által használt bélyegzőkön, valamint a városi képviselők,

f) a városi képviselők képviselői minőségükben végzett tevékenysége során.

(3) Kizárólag engedéllyel lehet a város címerét utaló és díszítő jelképként alkalmazni, vagy használni:

a) a városban működő intézmények és társadalmi szervezetek által kiadott és az intézmény, társadalmi szervezet történetét, életét, fejlődését bemutató kiadványokon,

b) a várost érintő kiadványokon,

c) a városban rendezett jelentősebb kulturális és szakmai rendezvényeken, nemzetközi és országos méretű sportrendezvényeken, bajnokságokon,

d) a városra utaló ajándék és emléktárgyakon,

e) az Önkormányzat intézményeinek, gazdasági társaságainak rendezvényein, egyes járművein,

f) a [(2) bekezdés](https://or.njt.hu/eli/732462/r/2010/34#SZ22@BE2)ben nem említett egyéb esetekben.

(4) Nem lehet a város címerét védjegyként felhasználni, ilyen célra engedélyt kiadni.

(5) Tiszavasvári város zászlója engedély nélkül használható:

a) a Városháza, Tiszavasvári Város Önkormányzata szervei, intézményei tanácskozótermeiben, a polgármester irodájában,

b) a Városháza előtti zászlórudakon felvonva, az állami és nemzeti ünnepeken, Tiszavasvári Város Önkormányzata intézményei és szervei rendezvényein és ünnepségein,

c) a város életében jelentősebb - helyi, országos, vagy nemzetközi - események és rendezvények alkalmával,

d) megkülönböztetésül, több település részvételével tartott rendezvényeken,

e) állandó jelképként a Tiszavasvári területen lévő hivatalos helyiségekben.

(6) Kizárólag engedéllyel lehet a város zászlaját használni:

a) cserezászlóként és- a juttatás jellegének a zászlón való feltüntetésével-elismerésként,

b) a települések közötti bel- és külföldi kapcsolatokban,

c) az [(5) bekezdés](https://or.njt.hu/eli/732462/r/2010/34#SZ22@BE5)ben nem említett egyéb esetekben.

**16. A** **helyi címer és zászló használatának engedélyezése**

18. § (1) A város címerét és zászlóját - mint utaló és díszítő jelképet - kizárólag Tiszavasvári Város Önkormányzata Képviselő-testülete Szervezeti és Működési Szabályzatának mellékletében meghatározottak szerinti hiteles alakban, az ábrázolás hűségének, a méretarányok és színek pontos megtartása mellett lehet felhasználni, alkalmazni. Indokolt esetekben engedélyezhető, hogy a címert a tárgy anyagának színében (fém, bőr, stb.) készítsék el és használják fel.

(2) A város címerének és zászlójának a fenti rendelkezések szerinti felhasználását, alkalmazását, vagy forgalomba hozatal céljából történő előállítását a város polgármestere engedélyezi.

(3) A kiadott engedély érvényessége szólhat:

a) egy konkrét rendezvényre, alkalomra

b) meghatározott mennyiségű, címerrel díszített termék, emléktárgy, jelvény, kiadvány egyéb tárgy előállítására,

c) visszavonásig történő felhasználásra, alkalmazásra.

(4) A polgármester az engedély kiadását indokolással megtagadhatja.

(5) Az engedély iránti kérelemnek tartalmaznia kell:

a) kérelmező (felhasználó) megnevezését és címét, székhelyét,

b) a címer vagy a zászló felhasználásának célját,

c) az előállítandó termék, kiadvány stb. mennyiségét,

d) a terjesztés, a forgalomba hozatal módját,

e) a címer vagy zászló használatának időtartamát,

f) a címer vagy a zászló felhasználásáért a kérelmező szervnél felelős személy nevét és beosztását.

g) a címerrel díszítendő tárgy, kiadvány tervét.

(6) A címer vagy zászló használatára vonatkozó engedélynek tartalmaznia kell a terjesztés, a forgalomba hozatal módjával és a felhasználással kapcsolatos esetleges kikötéseket.

19. § (1) A címer, vagy zászló használatát, alkalmazását vagy előállítását nem szabad engedélyezni, a kiadott engedélyt pedig vissza kell vonni, ha a használat, vagy forgalomba hozatal módja, vagy körülményei a várost, vagy a város lakosságának jogait, vagy jogos érdekeit sérti.

(2) A kiadott engedélyt vissza kell vonni, ha a felhasználó e rendeletben, vagy a részére kiadott engedélyben meghatározott feltételeket, előírásokat megsérti, vagy a megállapított határidőre kötelezettségeinek nem tesz eleget.

(3) A címernek az emléktárgyakon, érméken, jelvényeken, más tárgyakon és kiadványokon történő felhasználásához e rendelet alapján kiadott engedély nem mentesíti a kérelmezőt a jogszabályok által a termék, jelvény, kiadvány tervezésére, előállítására, forgalomba hozatalára előírt egyéb engedélyek, hozzájárulások megszerzése alól.

(4) A kiadott engedélyekről a Polgármesteri Hivatal nyilvántartást vezet.

**IV. Fejezet**

**Záró rendelkezések**

20. § Hatályát veszti az önkormányzat által adományozható kitüntetésekről és díjakról, valamint az önkormányzat címerének és zászlajának használatáról szóló 34/2010. (XII.17.) önkormányzati rendelet.

21.§ Ez a rendelet 2025. június 1-jén lép hatályba.

**Balázsi Csilla Dr. Kovács János**

**polgármester jegyző**

A rendelet kihirdetve: 2025. …...........

**Dr. Kovács János**

**jegyző**

1. melléklet a …./2025. (….) önkormányzati rendelethez

**Kitüntetési javaslat**

**a Tiszavasvári Város Önkormányzata Képviselő-testülete**

**által adományozható kitüntetési címhez és díjakhoz**

Javaslattevő neve, címe, telefonos elérhetősége: ………………………………………………..…………………………………………………

A kitüntető cím, díj, elismerés megnevezése:

…………………………………………………………………………………………………..

A jelölt korábbi szakmai, illetve egyéb kitüntetései:

…………………………………………………………………………………………………..

…………………………………………………………………………………………………...

A kitüntető címre, díjra jelölt neve, elérhetőségei (címe, telefonszáma, email címe), munkahelye, beosztása: …………………………………………………………………………

…………………………………………………………………………………………………..…………………………………………………………………………………………………..

Az átadás tervezett időpontja: ……………………………..........................................................

Részletes indokolás:

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

…………………………………………………………………………………………………..…………………………………………………………………………………………………..

Dátum: .........................................................

Javaslattevő aláírása, tisztsége: ..................................................................

**Általános indokolás**

Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24.§ (9) bekezdésében foglalt felhatalmazás és az Alaptörvény 32. cikk (1) bekezdés i) pontjában meghatározott feladatkör alapján Tiszavasvári Város Önkormányzata kitüntető cím és kitüntető díjak adományozásáról dönthet, melynek szabályait jelen rendeletben rögzíti.

1.§-7.§

Az önkormányzat által adományozható kitüntető cím és kitüntető díjak megnevezését tartalmazza, továbbá, hogy ki tehet javaslatot ezen elismerésekre, hogyan kell átadni az elismeréseket, melyek az elismerés visszavonásának feltételei.

Az önkormányzat az alábbi címet és díjakat adományozhatja:

a) „Tiszavasvári Város Díszpolgára” Cím,

b) „Tiszavasvári Városért” Kitüntető Díj,

c) „Vasvári Pál” Ifjúsági Díj,

d) „Vasvári Pál” Gyermekdíj,

e) „Kiváló Sporttevékenységért” Kitüntető Díj,

f) „Kabay János” Vállalkozói Díj

8.§-13.§

Az egyes kitüntető díjakra vonatkozó szabályokat rögzíti.

14.§-15.§

Az önkormányzat által adományozható címen és díjakon kívül a rendelet lehetőséget biztosít a polgármesternek arra, hogy Tiszavasvári város történelmi múltjának ápolása területén, valamint a város hírnevének bármely területén történő növelése érdekében kifejtett tevékenységért, vagy esetileg a város olyan vendégének, aki nemzetközileg, vagy a nemzeten belül elismert, kiemelkedő személyiség, ,,Vasvári Pál” Kitüntető Díjat adományozzon, melyet alkalomhoz nem kötötten, magánszemélyek részére adhat át.

A „Vasvári Pál” Kitüntető Díj mellett a polgármester „Bonum Publicum” Kitüntető Díjat adományozhat. Ez a díj, a köz érdekében kifejtett tevékenysége érdekében az önkormányzat intézményeiben, gazdasági társaságában, a város illetékességi területén működő oktatási, egészségügyi, kulturális, szociális, rendvédelmi szerveknél dolgozó munkavállaló részére adható, függetlenül annak foglalkoztatási jogviszonyára. A díj adományozására vonatkozóan javaslatot nyújthat be a jegyző, az önkormányzati képviselők, valamint a testület állandó bizottságainak tagjai.

16.§

A posztumusz cím és díj lehetőségét rögzíti.

17.§-19.§

Az önkormányzat címerének és zászlajának használatára vonatkozó szabályokat rögzíti.

20.§-21.§

Hatályon kívül helyező és hatálybaléptető rendelkezéseket tartalmaz.