**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. április 23-án tartandó rendes ülésére**

Az előterjesztés tárgya: Tiszavasvári 6661/3 hrsz-ú önkormányzati ingatlan adásvételi szerződésének elfogadása

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/1447-7/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ. 4. melléklet 1.10. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. április 15.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Tiszavasvári 6661/3 hrsz-ú önkormányzati ingatlan**

**adásvételi szerződésének elfogadásáról**

Tisztelt Képviselő-testület!

A **Készenlét Épületkarbantartó Kft.** ügyvezetője Szomju Tamás (székhely: 1068 Budapest, Király u. 80., adószám: 25548257-2-42, cégjegyzékszám: 01-09-281549) (továbbiakban: Vevő) **a Tiszavasvári 6661/3 hrsz-ú** kivett beépítetlen terület megnevezésű, 2501 m2 nagyságú önkormányzati **ingatlanra** **vételi szándéknyilatkozatot nyújtott be 2024. május elején.** A kérelemben szereplő ingatlan a városi piachoz kialakított 86 férőhelyes parkoló melletti, jelenleg hasznosítatlan füves terület, mely nincs közművesítve. A **Vevő** az ingatlanon egy **kereskedelmi egységeket kiszolgáló létesítményt kíván megvalósítani a hozzá kapcsolódó parkolóval.**

A vételi szándék beérkezését követően elkészült az értékbecslés, mely alapján az **ingatlan forgalmi értéke (Áfa nélkül) 11.900.000,- Ft.** Tekintettel arra, hogy az **ingatlan értéke meghaladja** a helyi önkormányzati rendeletben meghatározott értékhatárt, azaz 25 millió forint 20 %-át - jelen esetben **5 millió forintot -**, úgy az **államot megilleti az elővásárlási jog** az ingatlan értékesítését illetően.

A Képviselő-testület a 159/2024. (V.9) Kt. számú határozatával arról döntött, hogy szándékában áll a Tiszavasvári, 6661/3 hrsz-ú ingatlan értékesítése, az abban foglalt feltételekkel, valamint elfogadásra került az ingatlan forgalmi értéke.

A159/2024. (V.9) Kt. számú határozatban meghatározott szempontok, feltételek a **Készenlét Épületkarbantartó Kft.**-vel folytatott személyes egyeztetésen pontosításra és módostásra kerültek, úgy mint, az elidegenítési és terhelési tilalom bejegyzésének időszaka, valamint a visszavásárlási összeg. Ennek megfelelően a Készenlét Épületkarbantartó Kft. elkészíttette az adásvételi szerződést, amely a határozat-tervezet mellékletét képezi.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2025. április 15.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (IV.23.) Kt. számú**

**határozata**

**Tiszavasvári 6661/3 hrsz-ú önkormányzati ingatlan**

**adásvételi szerződésének elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 107. §-a alapján eljárva az előterjesztést megtárgyalta, és az alábbi határozatot hozza:

1. **Elfogadja a Készenlét Épületkarbantartó Kft.-vel** (székhely: 1068 Budapest, Király u. 80., adószám: 25548257-2-42, cégjegyzékszám: 01-09-281549, képviseli: Szomju Tamás) **kötendő Tiszavasvári, 6661/3 hrsz-ú ingatlan adásvételi szerződését, a határozat mellékletét képező tartalommal.**
2. **Felhatalmazza a polgármestert, hogy az adásvételi szerződést, illetve a hozzá kapcsolódó nyilatkozatokat írja alá.**
3. **Felkéri a polgármestert, hogy szerezze be a Magyar Állam nyilatkozatát az ingatlan elővásárlási jogának gyakorlásával kapcsolatban.**

**Határidő:** azonnal, esedékesség **Felelős:** Balázsi Csilla polgármester